ΑΝΑΚΟΊΝΩΣΗ ΕΝΑΡΞΗΣ ΜΑΘΉΜΑΤΩΝ

Το μάθημα ‘Θαλάσσια Οικολογία’ του χειμερινού εξαμήνου θα ξεκινήσει την Τετάρτη 7 Οκτωβρίου (15:00-18:00). Η παρουσία των φοιτητών στο πρώτο μάθημα είναι υποχρεωτική προκειμένου να ενημερωθούν έγκαιρα και επαρκώς για την οργάνωση του μαθήματος. Το μάθημα θα διεξαχθεί πλήρως με τηλεδιάσκεψη λόγω μεγάλου αριθμού εγγεγραμμένων, σύμφωνα με τη σχετική υπουργική απόφαση και τις εγκυκλίους του υπουργείου. Οπότε για να γίνει η παρακολούθηση του πρώτου μαθήματος θα πρέπει οι φοιτητές να φροντίσουν να εγγραφούν στο eClass (το μάθημα είναι ανοιχτό).

Διδάσκοντες: Στέλιος Κατσανεβάκης (υπεύθυνος μαθήματος), Δρόσος Κουτσούμπας

Τρόπος Βαθμολόγησης: Ο τρόπος εξέτασης του μαθήματος αλλάζει λόγω των νέων συνθηκών. Κατά την έναρξη κάθε μαθήματος θα γίνεται τεστ μικρής διάρκειας με θέματα πολλαπλής επιλογής. Τα τεστ που θα γίνουν συμμετέχουν με ποσοστό 70% στην τελική βαθμολογία. Η τελική εξέταση συμμετέχει με ποσοστό 30%. Ο συγκεκριμένος τρόπος εξέτασης ισχύει για όλους και για όλες τις εξεταστικές περιόδους (συμπεριλαμβανομένων των εμβόλιμων εξεταστικών). Οπότε όσοι φοιτητές δε δηλώσουν το μάθημα και σκοπεύουν να το δώσουν σε εμβόλιμη εξεταστική θα πρέπει να το παρακολουθούν και να συμμετάσχουν στα τεστ.

Περιεχόμενο μαθήματος
Περιλαμβάνονται οι ακόλουθες θεματικές: Εισαγωγή στο Θαλάσσιο Περιβάλλον, Πλαγκτόν και πλαγκτονικές βιοκοινωνίες, Ωκεάνιο νηκτόν, Βιολογία της βαθιάς θάλασσας, Βενθικές βιοκοινωνίες της ρηχής υποπαλιρροϊκής ζώνης, Οικολογία της μεσοπαλιρροιακής ζώνης, Τροπικές βιοκοινωνίες, Συμβιωτικές σχέσεις.




Το μάθημα ‘Εφαρμοσμένη Θαλάσσια Οικολογία’ του χειμερινού εξαμήνου θα ξεκινήσει τη Δευτέρα 5 Οκτωβρίου (9:00-11:00 αίθουσα Ε). Η παρουσία των φοιτητών στο πρώτο μάθημα είναι υποχρεωτική προκειμένου να ενημερωθούν έγκαιρα και επαρκώς. Το μάθημα θα γίνει με φυσική παρουσία λόγω μικρού αριθμού εγγεγραμμένων (<50), σύμφωνα με τη σχετική υπουργική απόφαση και τις εγκυκλίους του υπουργείου.

Διδάσκοντες: Στέλιος Κατσανεβάκης (υπεύθυνος μαθήματος), Βασίλης Κολοβογιάννης

Τρόπος Βαθμολόγησης: 60% εργασίες, 40% τελική εξέταση

Ωράριο: Θεωρία κάθε Δευτέρα 9:00-11:00 Αιθ. Ε, Εργαστήριο κάθε Τρίτη 12:00-15:00 (Εργαστήριο Η/Υ) 
[bookmark: _GoBack]Η παρακολούθηση του εργαστηρίου είναι υποχρεωτική. Τα εργαστήρια ξεκινάνε στις 13 Οκτωβρίου.

Περιεχόμενο μαθήματος
Στο μάθημα θα αναλυθούν θέματα, όπως:
· Πολυμεταβλητή στατιστική ανάλυση οικολογικών δεδομένων,  χαρακτηριστικά βιοκοινοτήτων, συντελεστές απόστασης και ομοιότητας δειγμάτων, ανάλυση ταξινόμησης, πολυδιάστατη διευθέτηση – χρήση του λογισμικού Primer. 
· Μέθοδοι οικολογικής παρακολούθησης – Μεταβλητές κατάστασης – Μέθοδοι εκτίμησης αφθονίας – Εκτίμηση ανιχνευσιμότητας – Μέθοδοι οπτικής παρατήρησης στο θαλάσσιο περιβάλλον.
· Εκτίμηση αφθονίας με τη μέθοδο της Δειγματοληψίας Αποστάσεων – Εφαρμογές στο θαλάσσιο περιβάλλον – Μοντελοποίηση ανιχνευσιμότητας – Χρήση του λογισμικού DISTANCE για ανάλυση δεδομένων δειγματοληψίας αποστάσεων.
· Μέθοδοι σύλληψης-επανασύλληψης για κλειστούς και ανοιχτούς πληθυσμούς (Petersen, Schnabel, Jolly Sever) – Εφαρμογές στο θαλάσσιο περιβάλλον –  Χρήση του λογισμικού MARC.
· Μέθοδοι απομάκρυνσης (μέθοδοι μεταβολής αναλογίας, Eberhardt, Σύλληψης-Προσπάθειας) – Εφαρμογές στο θαλάσσιο περιβάλλον.
· Δεδομένα παρουσίας-απουσίας – Εκτίμηση πιθανότητας παρουσίας (occupancy) – Μοντέλα πιθανότητας παρουσίας – Χρήση του λογισμικού PRESENCE.
· Βιολογία Διατήρησης – Θαλάσσιες Προστατευόμενες Περιοχές – Θαλάσσια Χωροταξία – Συστηματικός Σχεδιασμός Προστασίας της Φύσης – Χρήση του λογισμικού MARXAN για τη δημιουργία δικτύων προστατευόμενων περιοχών.

